Matteus 23 — Wagtoring – AANLYN BIBLIOTEEK
Moenie skrifgeleerdes en Fariseërs navolg nie (1-12)
Skrifgeleerdes en Fariseërs word veroordeel (13-36)
Jesus treur oor Jerusalem (37-39)
+Spr 29:23; Mt 18:4; Lu 14:11; Ro 12:3; 1Pe 5:5
Of “Slange, addergebroedsel”.
+Joh 16:2; Han 7:59
Of moontlik “word verwoes vir julle agtergelaat”.
+1Kn 9:7, 8; Jer 12:7; 22:5; Mt 21:43; Lu 21:20
Matt. 23:12Spr 16:18
Matt. 23:12Spr 29:23; Mt 18:4; Lu 14:11; Ro 12:3; 1Pe 5:5
Matt. 23:211Kn 8:13
Matt. 23:23Mi 6:8; Joh 7:24
Matt. 23:27Lu 11:44; Han 23:3
Matt. 23:31Lu 11:48; Han 7:52; Heb 11:32, 37
Matt. 23:34Joh 16:2; Han 7:59
Matt. 23:34Han 5:40; 2Ko 11:24
Matt. 23:352Kr 24:20-22
Matt. 23:381Kn 9:7, 8; Jer 12:7; 22:5; Mt 21:43; Lu 21:20
23 Toe het Jesus met die skare en met sy dissipels gepraat en gesê: 2 “Die skrifgeleerdes en die Fariseërs het op die stoel van Moses gaan sit. 3 Julle moet dus alles doen en gehoorsaam wat hulle vir julle sê, maar julle moenie soos hulle optree nie, want hulle praat, maar hulle doen nie wat hulle sê nie.+ 4 Hulle bind swaar vragte saam en sit dit op die skouers van mense,+ maar hulle is self nie bereid om met ’n vinger aan die vrag te raak nie.+ 5 Alles wat hulle doen, doen hulle om deur mense gesien te word,+ want hulle maak die geskriftedosies breër wat hulle as beskermmiddel dra,+ en hulle maak die fraiings van hulle klere langer.+ 6 Hulle hou van die beste plekke by aandetes en die voorste* sitplekke in die sinagoges,+ 7 en hulle hou daarvan om op die markpleine gegroet te word en om deur die mense Rabbi* genoem te word. 8 Maar julle moet julle nie Rabbi laat noem nie, want een is julle Leermeester,+ en julle almal is broers. 9 En moet niemand op aarde julle vader noem nie, want julle het net een Vader,+ die Een in die hemel. 10 Moet julle ook nie leiers laat noem nie, want julle het net een Leier, die Christus. 11 Maar die grootste onder julle moet julle dienaar wees.+ 12 Elkeen wat homself verhoog,+ sal verneder word, en elkeen wat nederig is, sal verhoog word.+
13 “Dit sal sleg gaan met julle, julle skynheilige skrifgeleerdes en Fariseërs! Want julle sluit die Koninkryk van die hemel vir mense. Julle gaan self nie in nie, en julle laat die mense wat wil ingaan, ook nie toe om in te gaan nie.+ 14 *——
15 “Dit sal sleg gaan met julle, julle skynheilige skrifgeleerdes en Fariseërs!+ Want julle reis oor die see en die droë land om een proseliet* te maak, en wanneer hy een word, maak julle hom ’n voorwerp vir Gehenʹna,* twee keer erger as julleself.
16 “Dit sal sleg gaan met julle, julle blinde gidse,+ wat sê: ‘As iemand by die tempel sweer, is dit niks, maar as iemand by die goud van die tempel sweer, is hy onder verpligting.’+ 17 Julle is dwaas en blind! Wat is eintlik belangriker: die goud of die tempel wat die goud geheilig het? 18 En julle sê: ‘As iemand by die altaar sweer, is dit niks, maar as iemand by die offer daarop sweer, is hy onder verpligting.’ 19 Blindes! Wat is in werklikheid belangriker: die offer of die altaar wat die offer heilig? 20 Hy wat dan by die altaar sweer, sweer by die altaar en by alles daarop, 21 en hy wat by die tempel sweer, sweer by die tempel en by die Een wat daarin woon,+ 22 en hy wat by die hemel sweer, sweer by die troon van God en by die Een wat daarop sit.
23 “Dit sal sleg gaan met julle, julle skynheilige skrifgeleerdes en Fariseërs! Want julle gee die tiende van die kruisement en die dille en die komyn,+ maar julle het die belangriker sake van die Wet geïgnoreer, naamlik geregtigheid,+ genade+ en getrouheid. Dit was nodig dat julle hierdie dinge doen, maar sonder om die ander dinge te ignoreer.+ 24 Blinde gidse!+ Julle sif die muggie+ uit maar julle sluk die kameel+ in!
25 “Dit sal sleg gaan met julle, julle skynheilige skrifgeleerdes en Fariseërs! Want julle maak die buitekant van die beker en die skottel skoon,+ maar aan die binnekant is dit vol gierigheid*+ en selfsug.+ 26 Blinde Fariseër, maak eers die binnekant van die beker en die skottel skoon, sodat die buitekant ook skoon kan word.
27 “Dit sal sleg gaan met julle, julle skynheilige skrifgeleerdes en Fariseërs!+ Want julle is soos grafte wat wit geverf is.+ Aan die buitekant lyk dit wel mooi, maar aan die binnekant is dit vol beendere van dooie mense en allerhande onreinheid. 28 Net so lyk julle ook vir mense van buite af regverdig, maar aan die binnekant is julle vol skynheiligheid en wetteloosheid.+
29 “Dit sal sleg gaan met julle, julle skynheilige skrifgeleerdes en Fariseërs!+ Want julle bou die grafte van die profete en versier die grafte* van die regverdiges,+ 30 en julle sê: ‘As ons in ons voorvaders se tyd gelewe het, sou ons nie die profete saam met hulle doodgemaak het nie.’ 31 Daarom getuig julle teen julleself dat julle kinders is van dié wat die profete vermoor het.+ 32 Maak dan die maathouer van julle voorvaders vol.
33 “Julle spul giftige slange,*+ hoe sal julle die oordeel van Gehenʹna* vryspring?+ 34 Daarom stuur ek profete+ en wyse manne en openbare onderrigters+ na julle toe. Julle sal party van hulle doodmaak+ en aan pale hang, en julle sal party van hulle in julle sinagoges met gésels* slaan+ en van stad tot stad vervolg.+ 35 Daarom sal al die regverdige bloed wat op die aarde uitgestort is, oor julle kom, van die bloed van die regverdige Abel+ af tot die bloed van Sagariʹa, die seun van Baragʹja, wat julle tussen die heiligdom en die altaar vermoor het.+ 36 Ek verseker julle: Al hierdie dinge sal oor hierdie geslag kom.
37 “Jerusalem, Jerusalem, wat die profete doodmaak en die mense wat na haar gestuur is, met klippe doodgooi+ – hoe dikwels wou ek jou kinders bymekaarmaak soos ’n hen haar kuikens onder haar vlerke bymekaarmaak! Maar julle wou my nie toelaat nie.+ 38 Kyk! Julle huis sal verlate word.*+ 39 Want ek sê vir julle: Julle sal my van nou af glad nie sien nie totdat julle sê: ‘Geseënd is die een wat in Jehovah* se naam kom!’”+